Kolibia erroluze

Kolibia erroluzea (Xerula radicata) Physalacriaceae familiako onddo espezie bat da. Ez du ia sukaldaritza-baliorik. Sustraia hautsi gabe ateratzeko zortea izan denean, ikusi da 80 cm ere neurtzen duela.

Sinonimoak: Oudemansiella radicata, Collybia radicata, Hymenopellis radicata.

Deskribapena 
Kapela: 4 eta 10 cm arteko diametrokoa, lehenik kanpai itxurakoa, gero ganbila, ondoren laua, titi apur batekin, ertza ildaskatua. Azal likatsua eguraldi hezean, arre kolorekoa edo gris-marroixka.

Orriak: Zabal, lodiak, itsatsiak, zurixkak edo zertxobait arrosak.

Hanka: Zurixka, luzea, mehea, haritsua, hauskorra, zuzena, sustrai luze batean amaituta, gehienean hautsi egiten da ateratzen saiatzean.

Haragia: Zurixka, kapelarena mehea, oinarena haritsua, usain eta zapore leunekoa.

Etimologia: Collybia terminoa antzinako grekotik dator, eta txanpona esan nahi du. Perretxikoaren formagatik. Radicata epitetoa latinetik dator, "radicatus" hitzetik, sustraiduna esan nahi du. Bere sustraiagatik.

Jangarritasuna 
Erdipurdiko jangarria.

Nahasketa arriskua 
Oudemansiella longipes delakoarekin nahas daiteke, baina honen kapelaren eta oinaren gainazala belusatua da, eta ez likatsua.

Sasoia eta lekua 
Udaberritik udazkenera, hostozabalen basoetan, batez ere hildako egurretan edo pagoen motzondoetan.

Banaketa eremua 
Kanada, Ameriketako Estatu Batuak, Mexiko, Europa, Errusia, Himalaiako eremua, Kaukasia, Japonia, Australia, Zeelanda Berria, Brasil, Ekuador, Guyana Frantsesa, Costa Rica, Errepublika Demokratikoa, Kongoko Errepublika, Hegoafrika, Uzbekistan, Txina, Taiwan.

Galeria

Erreferentziak

Kanpo estekak 

Physalacriaceae
Kanadako onddoak
Ameriketako Estatu Batuetako onddoak
Mexikoko onddoak
Europako onddoak
Errusiako onddoak
Japoniako onddoak
Australiako onddoak
Zeelanda Berriko onddoak
Kaukasoko onddoak
Himalaiako eremuaren onddoak
Uzbekistango onddoak
Txinako onddoak
Taiwango onddoak
Hegoafrikako onddoak
Brasilgo onddoak
Ekuadorko onddoak
Guyana Frantseseko onddoak
Costa Ricako onddoak
Kongoko Errepublika Demokratikoko onddoak
Kongoko Errepublikako onddoak